CELEX: 62010TN0337
Language: et
Date: 2010-08-17 00:00:00
Title: Kohtuasi T-337/10: 17. augustil 2010 esitatud hagi — Seatech International jt versus nõukogu ja komisjon

23.10.2010   
            
            
               ET
            
            
               Euroopa Liidu Teataja
            
            
               C 288/46
            
         
      17. augustil 2010 esitatud hagi — Seatech International jt versus nõukogu ja komisjon
      (Kohtuasi T-337/10)
      ()
      (2010/C 288/88)
      Kohtumenetluse keel: prantsuse
      
         Pooled
      
      
         Hagejad: Seatech International, Inc. (Cartagena, Kolumbia), Tuna Atlantic, Ltda (Cartagena) ja Comextun, Ltda (Cartagena) (esindaja: advokaat F. Foucault)
      
         Kostjad: Euroopa Liidu Nõukogu ja Euroopa Komisjon
      
         Hagejate nõuded
      
      
                  —
               
               
                  tühistada komisjoni 28. mai 2010. aasta määruse nr 468/2010 see osa, millega loetakse laev Marta Lucia R ebaseadusliku, teatamata ja reguleerimata kalapüügiga tegelevaks;
               
            
                  —
               
               
                  tühistada nõukogu 29. septembri 2008. aasta määrus nr 1005/2008 ja sellest tulenevalt ka komisjoni 28. mai 2010. aasta määrus nr 468/2010 osas, milles sellega rakendatakse ebaseadusliku, teatamata ja reguleerimata kalapüügiga tegelevate laevade kindlaksmääramise menetlus, järgimata võistlevuse põhimõtet ning luues diskrimineerimise allika;
               
            
                  —
               
               
                  otsustada, et laev Marta Lucia R ei tegele ebaseadusliku, teatamata ja reguleerimata kalapüügiga.
               
            
         Väited ja peamised argumendid
      
      Käesolevas hagis paluvad hagejad — kalalaeva Marta Lucia R omanik, haldaja ja püütud kala ostja —, et tühistataks komisjoni 28. mai 2010. aasta määrus (EÜ) nr 468/2010 (1) (millega kehtestatakse ebaseadusliku, teatamata ja reguleerimata kalapüügiga tegelevate laevade ELi nimekiri; edaspidi „IUU-nimekiri”), millega loetakse laev Marta Lucia R ebaseadusliku, teatamata ja reguleerimata kalapüügiga tegelevaks. Lisaks paluvad hagejad, et tühistataks ka nõukogu 29. septembri 2008. aasta määrus (EÜ) nr 1005/2008 (2), millega luuakse menetlus, mis võimaldab koostada ELi IUU-nimekirja.
      Hagejad väidavad, et laev Marta Lucia R kanti Euroopa Liidu IUU-nimekirja üksnes seetõttu, et ta oli kantud Ameerika Troopikatuunide Komisjoni koostatud ebaseadusliku, teatamata ja reguleerimata kalapüügiga tegelevate kalalaevade nimekirja (edaspidi „IATTC IUU-nimekiri”).
      Hagejad esitavad mitu väidet, mille kohaselt muuhulgas:
      
                  —
               
               
                  on rikutud võistlevuse ja kaitseõiguse põhimõtteid, kuna laev Marta Lucia R kanti IATTC IUU-nimekirja nii, et ei järgitud neid menetlusnorme, mis tagavad, et asjaomane isik kuulataks ära;
               
            
                  —
               
               
                  on rikutud diskrimineerimise keelu põhimõtet, kuna laev Marta Lucia R kanti ELi IUU-nimekirja automaatselt pärast seda, kui ta oli kantud IATTC IUU-nimekirja, teised liikmesriikide territooriumil tegutsevad laevad kanti ELi IUU-nimekirja aga alles pärast võistlevat menetlust;
               
            
                  —
               
               
                  Ameerika Troopikatuunide Komisjoni otsused on ebaseaduslikud, sest nimetatud komisjon ületas oma pädevust, kuna talle on kaitstavate liikidega seoses antud vaid teavitamise ja uurimise funktsioon mitte aga pädevus võtta vastu siduvaid otsuseid, ja
               
            
                  —
               
               
                  ükski asjaolu ei võimalda kvalifitseerida laeva Marta Lucia R kalapüügitegevust ühenduse mõistes ebaseaduslikuks, teatamata ja reguleerimata tegevuseks.
               
            
         (1)  ELT L 131, lk 22.
      
         (2)  Nõukogu 29. septembri 2008. aasta määrus (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks ning muudetakse määrusi (EMÜ) nr 2847/93, (EÜ) nr 1936/2001 ja (EÜ) nr 601/2004 ning tunnistatakse kehtetuks määrused (EÜ) nr 1093/94 ja (EÜ) nr 1447/1999 (ELT L 286, lk 1).